唐姜将军斩蛟有功，葬于此，后人建庙祠之。山以唐名，实由于此。」（清光绪二十四年本《滦州志》卷七「封域上·山水」）又据该书卷九「封域下·邱墓」：「后唐姜将军墓，城西一百二十里唐山下。元州人张勖后唐姜将军墓志铭云：将军庙碑，在滦州石城县唐山洞贞观内。谨按后唐清泰间，将军受命持节，北镇榆关碣石，有县曰石城，有山曰唐山，山麓有水曰唐溪。形势幽阻，林壑疏迤，北接浭阳，南连沧海，东西形势，延蔓百里。将军乃建城郭而居之。唐溪之水，有蛟为害，触岸崩崖，波涛汹涌，居民苦之。将军奋怒提剑，斩蛟于溪上，民咸以为神也。及将军殁